鄭僉判取蘇黄門圖史園囿文章鼓吹之語爲韻見貽輒復賡載  其四
作者：方岳
朝代：宋

paragraphs: 我觀衆草樹，等是氣所囿。
蓬茅一何荒，桃李一何秀。
榮悴固不齊，受命了無繆。
所以山中人，翩然拂歸袖。
丁寧語泉石，此誤不可又。
開簾受微颸，排闥入孤岫。
是身如虛空，一室寬宇宙。
夫何不訾省，與世爭决驟。
天分有固然，吾力豈其究。